Vernîgiretişê kampanyaya îmzayan ê Partîya Şaran a Demokratîke (HDP) ya ke hemverê qeyûmanê ke şaredarîyanê Amed, Wan û Mêrdînî de ameyî cakerdene de ameye destpêkerdene, dewam kenê. Dimayo ke Êlîh de destûr nêedîya standê îmzayan Amed de zî 15 kesî ameyî destbendkerdene.
Çarçeweya kampamyaya vera qeyûman de rêxistinanê  qezayanê Baglar û Yenişehîrî  yê Amedî de 15 kesê ke  îmzayî arêdayêne polîsan vernîya înan girewt destûr nêda îmzayan bidê arê û dima ra zî Baglar de 11  kesê ke nameyê înan nêameyî zanayene destbed kerdî. Reyna Yenîşehîr  de zî hemserekê HDP’yî yê Qeza Sadrettîn Kaya, îdarekarî Emîna Kaya û Şîrîn Zerene û keso ke nameyê ci nêame zanayene ameyî destbendkerdene.
